Lágur þrýstingur eða heitavatnslaust í Laugardal og Vogahverfi mánudaginn 11. nóvember Vegna tengingar hitaveitu má reikna með að heitavatnsþrýstingur verði lágur í Vogahverfi , Laugarási og við Laugardal í Reykjavík mánudaginn 11. nóvember og heitavatnslaust þar sem byggð stendur hærra . Laugardalslaug verður lokuð vegna vinnunnar og reikna má með að lokunin hafi áhrif á þjónustu á svæðinu . Afmörkun svæðisins sem fyrir áhrifum verður má sjá á þessu korti . Verið er að tengja nýja aðalæð hitaveitunnar við Elliðaárbrýr og flytur hún mestallt það vatn sem notað er í hverfinu . Til að minnka áhrifin á neytendur er vatni veitt inn í hverfin eftir öðrum leiðum . Þær eru þó ekki eins afkastamiklar og því má búast við lækkuðum þrýstingi og jafnvel heitavatnsleysi , einkum í þeim húsum sem hæst standa á Laugarásnum . Vinnan hefst með því að tæma lagnir á mánudagsmorgun klukkan 6:00 og vonast er til að hægt verði að hleypa á nýju lögnina klukkan 20:00 sama dag og það mun taka einhverja klukkutíma að ná upp fullu þrýstingi á kerfið . Við brýnum fyrir fólki að hafa glugga lokaða og útidyr ekki opnar lengur en þörf krefur til að koma í veg fyrir að það kólni . Þar sem heitavatnslaust verður er ráðlegt að hafa skrúfað fyrir alla heitavatnskrana til að draga úr hættu á slysi eða tjóni þegar vatnið kemst á að nýju Framkvæmdum sem þessum fylgja óhjákvæmilega óþægindi fyrir neytendur sem við biðjumst velvirðingar á . Starfsfólk Veitna . Suðurlandsbraut 58 - 62 og 68 - 70108 Reykjavík 560 1900 Símatími mánudaga , miðvikudaga , fimmtudaga og föstudaga frá kl. 13 - 14 í síma 560-1901.morkin@morkin.is